แรงขายหุ้นใหญ่ฉุด SET ไหลต่อ 13 จุด รับแรงกดดันตลาดหุ้นโลก-ราคาน้ำมันลดฮวบ
แรงขายหุ้นใหญ่ฉุด SET ไหลต่อ 13 จุด รับแรงกดดันตลาดหุ้นโลก-ราคาน้ำมันลดฮวบ โดยดัชนีตลาดหุ้นไทย ณ เวลา 10.46 น. อยู่ที่ระดับ 1,669.90 จุด ลบ 13.01 จุด หรือ 0.77% สูงสุดที่ระดับ 1,669.23 จุด ต่ำสุดที่ระดับ 1,669.23 จุด มูลค่าการซื้อขาย 1.15 หมื่นล้านบาท
19 ต.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 10.46 น. อยู่ที่ระดับ 1,669.90 จุด ลบ 13.01 จุด หรือ 0.77% สูงสุดที่ระดับ 1,669.23 จุด ต่ำสุดที่ระดับ 1,669.23 จุด มูลค่าการซื้อขาย 1.15 หมื่นล้านบาท
โดยดัชนีหุ้นไทยภาคเช้าร่วงกว่า 10 จุด นับเป็นการปรับลดลงติดต่อกันเป็นวันที่สาม ซึ่งเป็นไปตามทิศทางตลาดหุ้นต่างประเทศ หลังดัชนีดาวโจนส์ลงไปแรงเมื่อวานนี้ รับแรงกดดันจากการที่ธนาคารกลางสหรัฐ (เฟด) ส่งสัญญาณเดินหน้าปรับขึ้นอัตราดอกเบี้ย รวมทั้งความความสัมพันธ์อันตึงเครียดระหว่างสหรัฐและซาอุดีอาระเบีย ความขัดแย้งทางการค้าระหว่างสหรัฐและจีน กดดันให้มีแรงขายนำออกมาในหุ้นขนาดใหญ่
ด้านนักวิเคราะห์ บล.ทิสโก้ ประเมิน SET วันนี้มีแนวโน้มไหลลงต่อตามแรงกดดันจากหุ้นโลกและราคาน้ำมันที่ดิ่งลงแรง ขณะที่เงินดอลลาร์ฯ แข็ง และแนวโน้ม Bond Yield ขาขึ้นกดดันกระแสเงินทุนต่างประเทศไหลออกต่อเนื่อง โดยวันนี้แนะติดตามการประกาศ GDP ไตรมาส 3/2561 ของจีน (คาดโต 6.5% ชะลอจาก 6.7% ในไตรมาสก่อนหน้า) และการทยอยประกาศงบแบงก์ส่งท้าย (KKP, KTB) แนวรับ 1675, 1665 แนวต้าน 1686, 1695+/- อนึ่ง คาดไม่มีหุ้นติด Cash Balance เย็นนี้ / DNA, DNA-W1 ติด Cash Balance วันสุดท้ายถึง 19 ต.ค.